Tatoeba sentences — language code: yue
不過喺打後嗰超過 1,000 年，西方世界由目的論主導：阿里士多德提出，唔淨只係生勾勾嘅嘢－喺所有大自然嘅嘢嚟講，進化係大自然各種可能性嘅一種唔完美嘅呈現。佢提出咗好似係理型同物種等嘅概念。
而呢個亦都係佢個自然目的論嘅一部分：佢認為一切嘅事物存在嘅目的都係要喺某啲「神聖嘅宇宙秩序」入面發揮一啲作用，所以各種生物有親啲乜嘢特徵都係因為某啲「冥冥中嘅主宰」嘅意願。
喺中世紀嘅歐洲，呢種「宇宙有某啲神聖秩序」嘅思想嘅變體做咗嗰時各基督教教派嘅標準知識，而佢哋心目中掌管住宇宙秩序嘅主宰就係佢哋嘅上帝。
呢種思想要去到成 17 世紀先至開始俾人挑戰：當時新興起嘅現代科學方法要求對自然現象嘅解釋應該建基喺觀察得到嘅事物上面，要遵守共同嘅物理定律，而唔好先假定咗有某啲神聖嘅宇宙秩序喺背後，就算信上帝都唔好假定咗人完全了解上帝嘅意願。
好多同期學者仲係堅持舊嘅見解：例如英國博物學家莊·里就提出咗「物種」呢個詞語，並且主張每個物種都有某啲唔會隨住時間變嘅「本質」。
而瑞典動物學家林奈雖然承認物種之間有分層嘅關係，但仲係主張呢啲嘢係「跟從上帝嘅計劃」嘅。
即係話喺呢個時期，西方嘅思想界嘅主流仲係目的論－啲人認為宇宙入面嘅嘢都係服從一個冥冥中嘅主宰，而呢個冥冥中嘅主宰係「會為咗人著想」或者「人有能力了解」嘅。要再打後啲，呢種思想先至慢慢噉失去影響力。
喺 1859 年年底，達爾文出版咗佢嗰本名著《物種起源》。達爾文仔細噉講解咗物競天擇嘅諗法，指出人口增長會引致「生存鬥爭」，而且喺每一代入面都有好多細路因為有限嘅資源而喺去到生殖年齡之前就死咗，呢啲過程令到一個族群嘅生物入面擅長生存嘅個體會佔上風，而其他嘅會死亡並且冇能力將自己嘅基因傳俾下一代。
達爾文佢靠住呢柞推論同埋佢喺加拉帕戈斯群島等地收集返嚟嘅證據，解釋咗好多當時解釋唔到嘅現象。後嚟比較解剖學家湯瑪士·赫胥黎仲將呢套理論用落去人類嗰度，運用古生物學同埋比較解剖學嘅知識提供證據，支持「人類同類人猿有共同祖先」嘅諗法，奠定咗進化論嘅學術地位。
初頭嗰陣，西人嘅社會大眾普遍都覺得呢種思想好難接受：佢哋覺得進化論係暗示人喺宇宙入面冇乜特殊地位，只不過係另一種動物（呢點同西人傳統對上帝嘅認知唔夾得）。
再加埋達爾文等嘅科學家唔撐「宇宙入面有某啲神聖秩序，而呢啲神聖秩序可以攞嚟解釋生物點解有某啲特徵」呢個諗法，所以佢哋覺得接受進化論就等如係推無神論－而喺當時，無神論好多時都俾西人覺得係一種罪。
不過，達爾文佢本人去到最後都仲係主張不可知論（ 一種中立觀點，唔肯定上帝存在，但係亦都唔否定佢存在），而唔認為自己係無神論者。
除咗科學同神學上嘅衝擊之外，達爾文嘅理論仲打破咗西人（同好多地區嘅人）傳統嘅本質主義思想：呢種思想主張唔同「類」嘅嘢之間係有住某啲唔可以打破嘅分別嘅，例如佢哋會覺得「白人」同埋「黃種人」係兩類本質上唔同嘅嘢，無論一個白人點變個樣，都冇可能變到做黃種人。
不過達爾文嘅觀點就指出咗呢種思想嘅問題：物種同物種之間冇明確嘅分界線，兩個族群或者兩樣嘢之間嘅差異唔係「一係似一係唔似」，而係「有幾相似」－「相似度」呢樣嘢係連續嘅。
例如如果將一個白人嘅面形同膚色等特徵逐啲逐啲噉變，最後係有得慢慢噉將佢變做一個黃種人嘅。呢種思想上嘅改革最後令到世人改變咗佢哋對「種族」呢啲概念嘅認知。
而到咗廿一世紀，進化論經已廣泛噉樣俾各領域嘅科學家用嚟解釋自然現象同埋製作各種有用嘅發明，成為咗做現代科學唔可以少嘅知識。
進化論之父查理斯·達爾文寫嘅嘢提倡將種族主義合理化，佢嗰兩本書《物種起源》同《人類嘅由來》提出咗一個高等種族同低等種族嘅分級... 因為噉，一貫反對任何形式嘅種族主義嘅路易斯安那州議會喺呢度拒絕主張「某啲種族嘅人高等過其他種族嘅人」嘅達爾文主義理念嗰柞核心理念，並且遣責利用呢啲思想來將種族主義合理化嘅行徑。
基督教嘅羅馬天主教會嘅官方觀點係「任何信徒都有權自由揀係咪相信對《創世紀》嘅字面解讀」：天主教徒有得揀相信上帝真係用咗六日創造所有嘢，又有得揀相信進化論同埋宇宙大爆炸等嘅科學理論；天主教會認為，上帝有用到進化嘅過程嚟創造人同埋各種生物嘅肉體，但無論人類係進化出嚟定係特殊噉創造，佢哋都係有特殊噉創造嘅靈魂，所以係特別嘅。
一般嚟講，喺天主教學校入面，啲老師教進化論俾啲學生知係冇問題嘅。而一般嚟講，喺天主教學校入面，老師教進化論俾啲學生知係冇問題嘅。
哥羅拉度州一個牧場嘅牛；牧場主人要點樣控制啲牛嘅繁殖，先可以令下一代嘅牛（例如）生產牛奶嘅能力最大化？
雖然係噉，美國嘅新教徒組織美國科學聯系就提出咗進化創造嘅觀點，認為上帝喺創造宇宙嗰陣，聰明噉設下咗一啲自然定律，再俾呢啲自然定律自己運行並且最後創造出地球同生命，而進化嘅機制就係呢啲定律嘅一部份。
而且不論教派，有好多基督徒都認為好似係《創世紀》呢啲舊約聖經入面嘅內容應該當做先知受上帝啟發而寫出嚟嘅寓言型故仔，唔應該當係歷史噉嚟讀，所以對進化論持接受態度。
因為呢啲內部分歧，喺新教徒搞嘅學校或者係喺新教徒多嘅地區，老師教進化論有時會搞到部份新教徒家長不滿。
動物配種係指用遺傳學嘅知識去安排動物交配，令動物嘅後代產生預期中嘅特徵（即係人工選擇），簡單嘅例子有特登淨係俾雞公同啲生得蛋多嘅雞乸交配，嘗試產生出能夠生多蛋嘅下一代雞乸，再進階啲嘅動物配種可以用到對配緊嘅動物嘅遺傳基因嘅知識。
進化演算法係一種建基於物競天擇概念嘅機械學習演算法，同一般機械學習做法唔同嘅係，進化演算法會用隨機嘅方法初始化產生出一大柞模型，然後揀個表現指標，淘汰走啲表現唔好嘅個體，並且俾啲表現嘅個體「繁殖」（俾佢哋產生同自己相似嘅模型），令到後代嘅表現好過前代嘅。
進化醫學係指運用進化論上嘅知識做醫學相關嘅研究，簡單嘅例子有研究致病細菌嘅進化，可以睇返上面哈佛大學大腸桿菌研究嘅例子。
文化進化將進化論上嘅諗頭廣義化，用嚟解釋文化嘅演變－文化可以定義為「能夠影響人嘅行為、可以喺人之間傳播嘅資訊」，每一吓文化傳播都有可能成功，而成功嘅機會率視乎嗰嚿文化資訊嘅特徵而定，例如好笑嘅笑話比較大機會會令聽嗰個人開心同埋想將個笑話講俾第個人聽，所以成功傳播嘅機會率會高啲。
即係話一嚿文化資訊同一個基因一樣，「表現好就有得被複製（由一個人嘅腦傳去第個人嘅腦）」，於是有唔少社會學家就主張，進化論上嘅概念可以應用嚟分析文化嘅演變。可以睇埋模因同語言演變嘅概念。
而且發生喺幾百萬年間嘅事件仲有「係咪受控」嘅問題－科學家會質疑幾百萬年後見到嘅效果係咪真係因為成幾百萬年前做嘅操控引起嘅。
喺最基本上，呢啲知識源自用顯微鏡等嘅架生對 DNA 作出觀察，以及剖析 DNA 嘅特性同一隻生物嘅表現型之間嘅統計相關。
呢場析因實驗睇住啲玩家响一隻實驗用遊戲嘅虛擬世界入面嘅郁動，剖析環境有冇極端位置（高嘅山呀噉）、用樹等嘅物件遮住啲嘢、同周圍環境唔同嘅物件、以及有咁上下複雜嘅路徑... 等 4 個因素會點影響探索嘅意慾。
順帶一提，喺設計上一隻遊戲正路會有嘢俾玩家知「呢忽呢忽係安全地帶」，例如玩家角色一踏入安全地帶，隻遊戲就播安祥嘅配樂－開放世界名作薩爾達傳說：曠野之息就用咗呢種配樂手法。
不過，隻遊戲做呢樣嘢嗰陣可能會用某啲手法令玩家郁得慢啲，例如係要玩家停低一陣聽對話，爭取時間俾隻遊戲載入嗰啲要載入嘅嘢。
根據現實經驗，無論設計啲乜都好，「測試咗覺得唔掂，返去改」嘅過程通常都要重複起碼幾次，先會出到令人滿意嘅產品。
確立嗰關啲 NPC 會點樣活動－包括係佢哋喺環境入面點做搵路或者會對各種嘅 input 有咩反應（例如玩家喺某個 NPC 面前撳對話嘅掣，嗰個 NPC 就會講嘢）。